kardosdrur/scandi-wiki huggingface dataset:
Anesammenfald

Anesammenfald er det forhold, at nogle af en persons forfædre (eller -mødre) indtager flere pladser i anetavlen.
Anesammenfald udtrykkes i forhold til det mulige antal aner 2n i n-te generation

Anesammenfald opstår, når beslægtede (for eksempel fætre og kusiner eller næstsøskendebørn) gifter sig med hinanden.

Forekomst 

Anesammenfald kan forekomme:
 inden for visse standsgrupper som adels- og kongeslægter, hvor det var almindeligt at man giftede sig med andre medlemmer af familien;
 i områder adskilte fra omvendenen (øer eller bjergdale);
 på grund af trosretning hvor det kan forekomme at ægteskab mellem familiemedlemmer er almindeligt
 på grund af næringsvej hvor det kan forekomme at ægteskab mellem familiemedlemmer er almindeligt
Reelt forekommer anesammenfald før eller siden for enhver af den enkle grund, at går man tilstrækkeligt langt tilbage i tiden, vil antallet af aner nå op i en størrelse, der overskrider den samlede befolkning.

Kombinationsmuligheder 

Anesammenfald kan forekomme i mange kombinationsmuligheder og jo flere, desto fjernere slægtsskab. Alene ved slægtsskabet fætter-kusine forekommer fire muligheder:
 mandens fader kan være broder til hustruens fader,
 mandens fader kan være broder til hustruens moder,
 mandens moder kan være søster til hustruens fader,
 mandens moder kan være søster til hustruens moder.

Eksempler på anesammenfald 

Et eksempel på anesammenfald er, at dronning Margrethe II stammer fra kong Oscar I af Sverige på to måder:
 Han er hendes fars fars mors fars far
 og hendes mors fars fars fars far.

Dette anesammenfald skyldes naturligvis, at både Frederik VIIIs dronning Louise og Frederik IXs dronning Ingrid var svenske prinsesser.

Et specielt og meget udtalt tilfælde af anesammenfald var den spanske kong Alfons 13., hvis 1024 aner udgjordes af blot 111 forskellige individer

Aneforskydning 

Aneforskydning opstår, hvis der er generationsforskydning mellem to beslægtede personer. Hvis fx en mand gifter sig med sin kusines datter, vil der være aneforskydning.

Beregning af anesammenfald 

Anesammenfaldskvotienten (ASK) udtrykker forholdet mellem antallet af faktisk forskellige aner sat i forhold til antallet af mulige forskellige aner i et givet slægtled efter formlen:

hvor () angiver faktiske, () mulige ulige aner i pågældende slægtled.

Anesammenfaldet beregnes som regel i procent, idet procentsatsen udtrykker andelen af anesammenfald.

For Frederik den Store af Preussen, Maria Theresia og August 2. af Polen kan anesammenfald eksempelvis beregnes således (her efter Erich Brandenburg, 1934–1937):

Litteratur 

 Albert Fabritius og Harald Hatt: Håndbog i slægtsforskning; 3. udgave; J.H. Schultz Forlag, København 1982; .
 Hans H. Worsøe: Slægtshistorie – en vejledning; 3. reviderede oplag, Dansk Historisk Fællesforenings Håndbøger, København 1977; .

Noter

Se også 

 Ane
 Slægt (genealogi)
 Indavlskoefficient

Slægtsforskningsbegreber
Vår

Ordet vår har flere betydninger:

Vår (årstid) – et gammelt/poetisk ord for forår
Vår (nordisk mytologi) – en mytologisk person
Vår (herregård) – bebyggelse, ejerlav, landbrugsejendom i Farstrup Sogn
Vår (musikgruppe) - en dansk musikgruppe
Edward Vernon

Edward Vernon (født 12. november 1684, død 30. oktober 1757) var en engelsk admiral. Hans underordnede gav ham øgenavnet Old Grog, fordi han sommer og vinter i al slags vejr var iført den samme frakke, lavet af materialet grossagrana – en slags italiensk silke. Inden han blev afskediget af admiralitetet på grund af hårdhændet behandling af sine søfolk, gjorde han den simple, men geniale opfindelse, som betyder, at hans navn stadig huskes. Han tilsatte varmt vand til den rom, som på den tid var daglig kost på skibene. Og denne herlige drik bærer i dag hans tilnavn "grog", også i Danmark.

Eksterne henvisninger 

Personer fra England
Shimon Peres

Shimon Peres (2. august 1923 – 28. september 2016) var en israelsk politiker, forhenværende premierminister og fra 2007-14 var han præsident i Israel. Han kommer oprindeligt fra Wienawa, Polen (nu Vishniev i Hviderusland). I 1934 udvandrede hans familie til Tel Aviv. Han var Israels 8. premierminister fra 1984-86 og igen fra 1995-96, samt udenrigsminister fra 2001-02. Den 15. juli 2007 tiltrådte han som Israels præsident, et embede han på dato fratrådte syv år senere. 

Han modtog sammen med Yitzhak Rabin og Yasser Arafat Nobels Fredspris I 1994.

Politisk karriere 
Peres blev i 1959 valgt ind i Knesset for Mapei. Fra 1959-1965 var han viceforsvarsminister. Han blev tvunget til at træde tilbage pga. af sin rolle i Lavon-skandalen og forlod derefter Mapei for at danne et nyt parti, Rafi. Partiet indgik i 1968 sammen med Mapei i koalitionspartiet Alignment (forløberen til Arbejderpartiet).

I 1969 blev han minister for indslusning af jødiske indvandrere. Fra 1970 var han minister for kommunikation og transport, og i 1974 blev han forsvarsminister i Yitzhak Rabins første regering. Han forsatte i denne periode med at være udfordrer til Yitzhak Rabins lederskab og premierministerposten. I 1977 overtog Peres posten som partiformand, og uofficielt var han fungerende premierminister forud for valget til Knesset, efter at Rabin var tvunget til at træde tilbage pga., at hans kone i modstrid med daværende israelsk politik havde udenlandske bankkonti. Valget blev ikke den store succes for Peres, og betød at Alignment tabte sit første valg nogensinde til Likud og Menachem Begin.

Peres blev (for første gang officielt) israelsk premierminister i 1984 i en koalition mellem Alignment og Likud, men i 1986 byttede han plads med Likuds leder, Yitzhak Shamir, og blev i stedet udenrigsminister.

Peres forblev leder af Alignment indtil 1992, hvor partiet skiftede navn til Arbejderpartiet, og hvor Yitzhak Rabin overtog formandsposten. Efter mordet på Rabin i 1995 blev Peres imidlertid endnu engang leder og premierminister. I 1996 tabte han dog premierministervalget til Benjamin Netanyahu med mindre end 1% af stemmerne, og herefter mistede han også formandskabet i partiet til Ehud Barak.

I den korte periode 2001-02 var Peres udenrigsminister i en ny koalitionsregering mellem Likud og Arbejderpartiet, som Arbejderpartiet forlod forud for valget den 28. januar 2003. Herefter blev Peres igen leder af Arbejderpartiet, indtil han den 30. november 2005 bekendtgjorde, at han forlod Arbejderpartiet for at tilslutte sig Ariel Sharons nye midterparti Kadima.

I 2006 blev Peres vicepremierminister samt minister for udvikling af Negev og Galilæa. Den 13. juni 2007 valgte Knesset ham til ny præsident, og han tiltrådte denne post 15. juli samme år.

Referencer

Eksterne henvisninger 

 Shimon Peres på nobelprize.org

Modtagere af Nobels fredspris
Israels premierministre
Jøder fra Polen
Nobelprismodtagere fra Israel
Israels præsidenter
Georgsøen

Georgsøen (Lake George) eller Dwerusøen (Lake Dweru) er en lavvandet sø i det sydvestlige Uganda; den ligger direkte på ækvator. Der bor næsten 350.000 mennesker i området omkring søen.

Søer i Afrika
Ugandas geografi
Bisinasøen

Bisinasøen eller Lake Bisina er en lavvandet sø i Uganda. Den er omkring 32 km lang og 6 km bred. Hovedfloden der løber ind i søen, er Apedura som strømmer fra nord.

Søer i Afrika
Ugandas geografi
Kyogasøen

Kyogasøen (Lake Kyoga) er en stor lavvandet sø i det sydvestlige Uganda. Den ligger på ækvator. Der bor næsten 350.000 mennesker i området omkring søen. Victoria-Nilen strømmer igennem søen på sin vej fra Victoriasøen til Albertsøen. Selvom den er en del af "Great Lakes"-sytemet, så regnes den ikke som en af "De Store Søer".

 46 forskellige fiskearter er blevet set i Kyogasøen, og krokodillerne er talrige.

Søer i Afrika
Ugandas geografi
Kwaniasøen

Kwaniasøen (Lake Kwania) er en lavvandet ferskvandssø i det centrale Uganda. Søen er tæt forbundet med den store Kyoga Sø sydøst for Kwania. Kyogasøen strømmer så ud i de to andre mindre søer Bugondo og Opeta.

Søer i Afrika
Ugandas geografi
Bangweulusøen

Bangweulusøen eller Lake Bangweulu er en stor men lavvandet sø i Zambia. Bangweulu betyder "stedet hvor vandet når himlen". Det gråblå vand forsvinder ud i horisonten og blander sig fuldstændig med himlen. Derfor kan det være svært at sige præcis hvor horisonten er. Sumpe omkranser søen med flere hundrede kilometer – området kaldes Bangweulusumpen. Søen løber ud i Luapula-floden. Chambeshi-floden løber ud i Luapula i Bangweulusumpen.

Selv om søen blev omtalt af den portugisiske rejsende Francisco de Lacerda i 1798, blev Bangweulu først nået i 1868 af David Livingstone, som døde seks år senere i sumpene mod syd. Den blev delvis kortlagt i 1883 af den franske rejsende Victor Giraud og først omsejlet af Poulett Weatherley i 1896.

Søer i Afrika
Zambia
Lake Mweru Wantipa

Lake Mweru Wantipa er en sø i det nordlige Zambia. Må ikke forveksles med dens nærliggende nabo, Lake Mweru. Mweru Wantipa ligger mellem Mweru og Tanganyikasøen.

Mweru Wantipa
Zambia
Lake Natron

Lake Natron er en sodasø i Tanzania, i Great Rift Valley i Østafrika. Den er omgivet af stejle skråninger og vulkanske bjerge, hvor en vulkan er aktiv – Ol Doinyo Lengai. Søen er den eneste ordentlige yngleplads for den lille flamingo (Phoenicopterus minor) i Østafrika, med omkring 2,5 millioner individer. Søen er 56 km lang og 24 km bred, og indeholder aflejringer af salt, soda (natron), og magnesiumcarbonat, der giver søen et  pH på mellem 9 og 10,5.

Eksterne henvisninger 

Søer i Tanzania
Cristina Lage Hansen

Cristina Lage Hansen (født 13. november 1954) er en dansk erhvervskvinde. Hun er gift med arkitekten Poul Ingemann.

Karriere 
Lage er uddannet cand.merc. fra Handelshøjskolen i København i 1980.

Hun har været: 
Kontorchef i Privatbanken
Koncerndirektør i ISS
Økonomichef i Kulturby 96
Leder af Louisiana
Administrerende direktør for TV 2/Danmark
Sekretariatsleder for Det Radikale Venstre.
I 2004 blev hun administrerende direktør for Nordea Liv & Pension, og 1. januar 2008 samme for Nordea Invest.

Erhvervsfolk fra Danmark
Erhvervskvinder
Politikere fra Det Radikale Venstre
Danskere i 1900-tallet
Danskere i 2000-tallet
Økonomer fra Danmark
Ansatte ved TV 2
Personer i Kraks Blå Bog
Alumni fra Copenhagen Business School
Lake Manyara

Lake Manyara er en ferskvandssø i Tanzania. Navnet "Manyara" kommer fra Maasai ordet "emanyara", som er en art plante (euphorbia) som vokser til en hæk rundt om en gård (Euphorbia tirucalli).

Søen er en del af Lake Manyara nationalpark, og omkring 230 km² af søens areal ligger i parken.

Manyara
Søer i Tanzania
Sevansøen

Sevansøen (armensk: "Սևանա լիճ") er Armeniens største sø. Den er beliggende i Kaukasus, og der bor ca. 70.000 mennesker ved søen. Søen har tilløb fra 28 floder, og udløb i Hrazdan-floden.
Kun 10% af vandet strømmer ud i Hrazdan, mens de resterende 90% fordamper. Før menneskelig indblanding, var søen 95 meter dyb, og dækkede et område på 1,360 km² (5% af Armeniens samlede areal), den havde et volumen på 58 km³ og en omkreds på 260 km.

Referencer

Eksterne henvisninger 

Søer i Asien
Armeniens geografi
Dimensionsdetektiven

Dimensionsdetektiven er en dansk tegneserie skrevet af Niels Søndergaard og tegnet af Ole Comoll Christensen.

Serien udspiller sig i en række parallel-universer, hvor verdenshistorien har udspillet sine seneste år ganske forskelligt. Derfor kan man i albummene opleve mange forskelligartede Danmark'er, skabt under forskellige indflydelser og regimer, såsom Østblokkommunismen, amerikansk turbokapitalisme, Nazityskland og japanske og italienske mafiaer.

Album i serien 
 1. maj mysteriet (1991)
 Den anden præsident (1993)
 Det tredje øje (2001)
 Bunden af fjerde dimension (2010)

Eksterne henvisninger 
 Dimensionsdetektivens hjemmeside 
 Dimensionsdetektiven på ComicWiki 
 Læs 1. maj mysteriet online 
 Læs Den anden præsident online 
 Læs Det tredje øje online 

Tegneseriefigurer
Tegneserier fra Danmark
Fantomet

Fantomet (originaltitel: The Phantom) er en af tegneseriehistoriens ældste maskerede helte. Den første avisstribe så dagens lys i februar 1936, forfattet af Lee Falk og tegnet af Ray Moore. Tegneserien er stadig i produktion.

Fantomet er bosiddende i junglen i et fiktiv afrikansk land. Måske retteligen i området ved Bagindien, nærmere Bengalen, hvor flere områder ligner seriens. Her er han kendt som "ånden, der vandrer". Dette skyldes, at det nuværende Fantomet faktisk er den 21. i rækken i et dynasti af maskerede forbryderbekæmpere, og myten vil derfor have det til, at han er udødelig. At han er bosiddende i Kraniegrotten og efterlader et kraniemærke, der ikke kan fjernes, på de forbrydere, han nedlægger, er også med til at øge mystikken om hans person.

Fantomet er en særlig populær figur i Australien og Skandinavien. I Australien har seriehæftet The Phantom kørt uafbrudt siden 1948, i Sverige har Fantomen kørt siden 1950. I Danmark er der i alt udkommet over 360 forskellige Fantomet-hæfter og album. Siden starten af halvfjerdsene er en stor del af produktionen af Fantomet-historier udgået fra Sverige.

Fantomets dragt er oprindeligt lilla, men en trykteknisk fejl gjorde at dragten i de danske (og svenske) hæfter blev blågrå.

I Danmark blev bladet Fantomet lukket i 1954 ud fra den udbredte tro på, at tegneserier gjorde børn til vaneforbrydere. I 1955 omtalte Folkeskolen rosende, at sankthansbålet i Enghaveparken afbrændte en figur af Fantomet. "Københavnerungdom gør det hedt for kulørte "helte"", stod der på skiltet, og Folkeskolen tilføjede: "Gid det må være mere end en tom demonstration! Pæne bladhuse, der tjener penge på braset, kunne passende følge eksemplet fra Allers etablissement, indtil de ansvarlige myndigheder får sig taget sammen til at nægte valuta til importen."

Noter

Eksterne henvisninger 

 Tegneseriemuseet i Danmark om Fantomet 
 Daglig tegneseriestribe med Fantomet på engelsk 

Tegneseriefigurer
Consul

Stillingen som consul (på dansk også stavet konsul) var det øverste embede i magistraten i den romerske republik. Consulerne var oprindelig både ledere af hæren, når den drog i krig og udøvere af en række embedshandlinger. Efterhånden gled nogle af funktionerne over til de lavere embeder og efter 367 f.kr. var consulernes vigtigste opgaver i fredstid at lede forhandlingerne på Folkeforsamlingen (Rom) og i Senatet.

Consulerne valgtes for ét år ad gangen, men i republikkens såkaldte kriseår efter ca. 90 f.kr opnåede flere genvalg. Under kejserdømmet fortsatte stillingen som consul, og blev i begyndelsen ofte beklædt af kejseren selv, men reduceredes snart til en ærestitel eller underordnet administrativ funktion.

Se også 
 Liste over romerske consuler

Eksterne henvisninger 

 Liste over romerske consuler 166-31 f. Kr.  

Embeder i det Antikke Rom
Konsul

Konsul eller Consul kan betegne:

 Consul – det øverste romerske embede i Republikken
 Konsul (fransk historie) – et regeringsmedlem i Frankrig mellem 1799 og 1804
 Konsul (udenrigstjenesten) – en repræsentant for et land, kan evt. være honorær
V.42bis

V.42bis er en kommunikationsprotokol, der bruges af analoge modemmer.

Datatransmission
V.90

V.90 er en kommunikationsprotokol, der bruges af analoge modemmer.

Datatransmission
Naturgas

Naturgas, også kaldet fossilgas, er en fællesbetegnelse for den gas, der findes i undergrunden på samme måde som råolie. 

Naturgas består fortrinsvis af metan, men den indeholder også ethan, propan, butan og andre længere kulstofkæder, samt en række andre sporstoffer såsom SOx-forbindelser, NOx-forbindelser og COx-forbindelser. Naturgassens sammensætning og dermed kvalitet varierer meget ved forskellige felter. Generelt er naturgas fra den danske del af Nordsøen karakteriseret ved at have en meget høj kvalitet med omkring 90% methan og meget få SOx- og NOx-forbindelser. Kvaliteten af naturgas måles ved hjælp af det såkaldte Wobbe indeks, der beskriver energitætheden i gassen.

Naturgas er, som kul og olie, et fossilt brændstof. Afbrænding af naturgas udleder mindre fossil-CO2 per energimængde end andre typer fossile brændsler, og naturgas betragtes derfor som det mest klimavenlige fossile brændstof.

Verdens samlede kendte reserver af naturgas anslås til 172 billioner (1012) kubikmeter, hvoraf over en fjerdedel (47,7 billioner kubikmetre) alene findes i Rusland. Verdens samlede forbrug af naturgas ligger på 3 billioner m3. Det betyder, at der er kendte reserver til omkring 50 års globalt forbrug af naturgas med det nuværende forbrug. Forbruget af naturgas forventes dog at stige til 5 billioner m3 frem mod år 2030 ifølge prognoser fra EIA. Det er svært at gisne om, hvor store de ukendte reserver af naturgas er, men udforskningen er i de senere år blandt andet rykket ud på dybhavet og op i polaregnene, hvor det forventes, at der er store ukendte forekomster.

Naturgas bliver transporteret over lange afstande gennem internationale transmissionssystemer. Langt hovedparten af Europas naturgasforbrug bliver således produceret i det nordlige Rusland og pumpet tusinder af kilometer frem til forbrugerne i Europa.

Naturgassen kan også sejles, hvis den omformes til LNG (Liquid Natural Gas). Det sker ved afkøling til en temperatur på minus 176 °C, hvilket får naturgassen til at optræde i flydende form. Dette gør dog LNG-transport energiineffektiv og dermed dyr, og denne transportform er derfor ikke særligt udbredt.

Naturgas i Danmark 

Der blev opdaget store mængder olie og naturgas i den danske del af Nordsøen i 1966 hhv. 1968. Det var blot et par år, efter at A.P. Møller med Dansk Undergrunds Consortium havde fået koncession til at udforske og udnytte et område i Nordsøen, i 1962/63. Efter mange diskussioner mellem forskellige aktører blev det samlede danske naturgasnet indviet den 1. oktober 1984 af dronning Margrethe.

Der findes også naturgas i den danske undergrund i form af skifergas, som er bundet i skifergasformationer cirka 4.000 meter under jordoverfladen. Den danske stat har givet tilladelse til efterforskning i Nordsjælland og Nordjylland, hvor det skal afklares, om skifergassen kan udvindes på forsvarlig vis og dermed bidrage til den fremtidige danske energiforsyning.

Se også 

 Nord Stream

Kilder

Se også 

 Råolie
 Olie
 Oliekrise
 Skifergas
Vinter (flertydig)

Ordet vinter har flere betydninger:
 Vinter – den koldeste årstid.
 Vinter (nordisk mytologi) – en as fra nordisk mytologi.

Se også 
 Vinter-OL
 Vintersport
Vinter (nordisk mytologi)

I nordisk mytologi er Vinter søn af Vindsval og sønnesøn af Vårsud. Er den svorne fjende af Sommer.

Se også 
 Vikingernes kalender
 Årstid

Aser
Sommer (flertydig)

Sommer har flere betydninger:

 Sommer – den del af året, hvor den nordlige (henholdsvis den sydlige) halvkugle vender i retning mod solen
 Sommer (nordisk mytologi) – en af aserne i nordisk mytologi
 Sommer (roman) – roman fra 1999, skrevet af Benn Q. Holm
 Sommer (tv-serie) – tv-serie på DR fra 2008
 Sommer (film) – russisk spillefilm fra 2018 af Kirill Serebrennikov
 Sommer, Peter – dansk sanger og sangskriver
 Sommer, Viggo – dansk musiker og komiker, ⅓ af De Nattergale

Se også
 Blå Sommer – årlig spejderlejr for Det Danske Spejderkorps
 Den korte sommer – en dansk film fra 1976
 Farlig sommer – en dansk film fra 1969
 Sommer-OL – en international multi-sportsbegivenhed som afholdes hvert fjerde år
 Sommer i Tyrol – en dansk film fra 1964
 Sommerblomst – en broget skare af blomster
 Sommerfugl – et flyvende insekt i ordenen Lepidoptera
 Sommerglæder – en dansk film fra 1940
 Sommerhus – en feriebolig
 Sommertid – en ændring af den normale tid, som effektueres ved at stille urene en time frem i sommerperioden
Sommer (nordisk mytologi)

I nordisk mytologi er Sommer en af de tidligere guder blandt aserne. Var elsket af alle undtagen Vinter.

Se også 
 Vikingernes kalender
 Svåsud

Aser
Lake Winnipeg

Lake Winnipeg er en stor sø i det centrale Canada, omkring 55 km nord for byen Winnipeg. Der bor næsten 4.000.000 i det store oplandsareal som dækker det meste af Alberta, Saskatchewan, Manitoba, det nordvestlige Ontario, Minnesota, og North Dakota. Befolkningstætheden i området er derfor meget lav, med 4 indbyggere pr. km². Det er den sjettestørste ferskvandssø i Canada, endda større end Lake Ontario i areal, men den er relativt lavvandet. Den måler 416 km fra nord til syd

Den første Europæer der menes at have set søen var Henry Kelsey i 1690. Han beholdt den lokale Cree-stammes navn, "wīnipēk", som betyder "mudrede vande". Senere tog "the Red River Colony" mod syd søens navn til sig og blev til Winnipeg, hovedbyen i Manitoba.

Søer i Nordamerika
Manitoba
Per Olov Enquist

Per Olov Enquist (født 23. september 1934, død 25. april 2020) var en af Sveriges internationalt bedst kendte forfattere.

Han modtog international anerkendelse for romanen Legionärerna (1969) som han fik Nordisk Råds litteraturpris for. Romanen handler om Sveriges udlevering af baltiske flygtninge til Sovjetunionen, og den blev efterfølgende filmatiseret med titlen Baltutlämningen.

Han var gift med Lone Bastholm i 14 år og boede i København.

Den danske tilknytning influerede på hans forfatterskab, hvor teaterstykket Från regnormanas liv (1981) handler om H.C. Andersen og Johanne Luise Heiberg, ligesom Livläkarens besök (Livlægens Besøg) (1999) handler om Struensee.

Referencer

Eksterne henvisninger 
 

Dramatikere fra Sverige
Romanforfattere fra Sverige
Modtagere af Nordisk Råds Litteraturpris
Svensksprogede forfattere fra Sverige
Vindere af Doblougprisen
Modtagere af Publicistprisen
Balkhasjsøen

Balkhasjsøen er den næststørste sø i det centrale Asien, kun overgået af Aralsøen. Den er en del af et stort vest/centralasiatisk bassin, der også rummer det Kaspiske Hav og Aralsøen. Den har flere floder som tilløb, men har intet udløb. Middeldybden er i den østlige del 1,7 gange middeldybden i den vestlige. Den vestlige halvdel består af ferskvand (0,5–1,5 % salt), mens den østlige halvdel har en meget højere koncentration af salt og er dermed saltvand (op til 7 % salt). Dette skyldes hovedsageligt, at der er stor forskel på indstrømningen i de to halvdele. Den store flod Ili strømmer ud i den vestlige del, men det ferske vand fra floden kommer ikke rigtigt ind i den anden halvdel på grund af den langsomme udskiftning af vand imellem de to dele.

Søens størrelse har varieret meget. Alene inden for det seneste århundrede har overfladearealet ændret sig fra 23.464 km² (1910) til 15.730 km² (1946) og dens vandvolumen fra 163,9 km³ (1910) til 82,70 km³ (1946). Arealet af søen er dog siden 1946 steget igen til 18.200 km² og volumen ligeså til 106 km³.

Økonomisk og politisk betydning 
Balkhasjsøen og Ili-floden har stor økonomisk betydning for Kasakhstan. Der foregår en del fiskeri i søen, og Ili er opdæmmet for at udnytte vandkraften til elektricitetsfremstilling.

Overfiskning og forurening har imidlertid medført, at flere dyre- og plantearter er uddøde i søen, så miljøorganisationer forsøger at overbevise lokale politikere om behovet for styring. Samtidig er søen og ikke mindst Ili genstand for politiske diskussioner mellem Kasakhstan og Kina, hvor Ili udspringer. Begge lande har gavn af vandet fra floden og søen, men intensiv brug heraf kan betyde udtørring af store områder af søen med deraf følgende alvorlige miljøkonsekvenser.

Søer i Asien
Kasakhstans geografi
Endorheiske søer
Nicaraguasøen

Nicaraguasøen (lokalt navn: "Cocibolga", spansk: "Lago de Nicaragua") er en stor ferskvandssø i Mellemamerika i det sydlige Nicaragua.

I Nicaragua kalder de den Cocibolga, som betyder "det ferske hav". Den har nemlig alt hvad der skal til for at være et hav, med undtagelse af saltvand. Man kan ikke se den ene kyst fra den anden, søen har bølger og store øgrupper, som Ometempe- og Solentiname-øerne. Den har også verdens eneste art at ferskvandshajer. Og som ethvert andet hav har den kraftige storme og er farlig at krydse i en sådan en storm. Søen er forbundet med det Caribiske Hav via den sejlbare flod San Juan, historisk set er byen Granada ved søens bred faktisk en havn ved Atlanterhavet. Søen har endda en historie med caribiske pirater.

Søer i Nordamerika
Søen